SUA retrage peste nouă mii de militari americani din Germania. Trump: "Noi îi protejăm de Rusia, însă ei sunt delincvenți".
Donald Trump a declarat luni că va reduce numărul de trupe americane din Germania la 25.000, scrie Reuters. Președintele american acuză Germania că este "delincventă" în plățile sale către NATO. "Noi protejăm Germania de Rusia, însă ei sunt delincvenți. Nu are sens!", spune Trump.
Luni, președintele american a anunțat că SUA vor reduce numărul de trupe americane din Germania la 25.000 pentru că alocă doar 1% din PIB pentru apărare. Totodată, Trump spune Germania că este "delincventă" în plățile sale către NATO. “Germania este delincventă și a fost așa timp de mai mulți ani. Alocă doar 1% din PIB pentru apărare, când ar trebui să aloce 2%, dar și 2% este prea puțin. Datorează miliarde de dolari către NATO și trebuie să plătească. Germania plătește miliarde de dolari Rusiei pentru energie. Noi protejăm Germania de Rusia, iar ei sunt delincvenți. Nu are sens", spune președintele american.Întrebat despre declarația lui Trump, ambasadorul Germaniei în SUA a spus că trupele americane se află în Europa pentru a apăra securitatea transatlantică și pentru a ajuta Statele Unite să-și proiecteze puterea în Africa și Asia.